作者：张
词牌/韵律：贺新郎

paragraphs: 邂逅非专约。
记当年、林堂对竹，艳歌春酌。
一笑乘鸾明月影，馀事丹青麟阁。
待宇宙、长绳穿却。
念我中原空有梦，渺风尘、万里迷长乐。
愁易老，欠灵药。
别来几度霜天鹗。
压纷纷、吞腥啄腐，狗偷乌攫。
东晋风流兼慷慨，公自阳春有脚。
妙悟处、不存毫发。
何日相从云水去，看精神峭紧芝田鹤。
书壮语，遍岩壑。